Pielikums Nr. \_\_\_\_\_

2024. gada \_\_\_\_\_\_\_\_\_\_

dalībnieku sapulces lēmumam Nr.

**NOTEIKUMI**

**Interešu konfliktu un korupcijas risku novēršanas politika**

**I. Vispārīgie noteikumi**

1. Korupcijas un interešu konflikta novēršanas politika (turpmāk – politika) nosaka Sabiedrības ar ierobežotu atbildību “Tukuma siltums” (turpmāk – Sabiedrība) iekšējās kontroles sistēmas pamatprasības korupcijas un interešu konflikta risku novēršanai.
2. Politikas mērķis ir noteikt vienotas vadlīnijas interešu konflikta novēršanai un iekšējas kontroles sistēmas izveidei, lai novērstu korupcijas risku, nodrošinot tiesisku Sabiedrības iekšējās kontroles vides darbību un attīstību.
3. Politika ir saistoša visiem Sabiedrības darbiniekiem neatkarīgi no to ieņemamā amata.
4. Politikā lietotie termini:
	1. amatpersona – Sabiedrības valdes loceklis (turpmāk – valde) un darbinieki, kuriem, pildot amata pienākumus, ir tiesības pieņemt vai sagatavot lēmumus par publiskas personas mantas iegūšanu, tās nodošanu citu personu īpašumā, lietošanā vai valdījumā, atsavināšanu citām personām vai apgrūtināšanu ar lietu vai saistību tiesībām, kā arī finanšu līdzekļu sadalīšanu;
	2. darbinieks – jebkura Sabiedrībā nodarbināta fiziska persona, kurai ir līgumattiecības ar Sabiedrību;
	3. korupcija – kukuļošana (došana, pieprasīšana, pieņemšana) vai jebkura cita amatpersonas vai darbinieka rīcība, kas vērsta uz to, lai, izmantojot dienesta vai darba stāvokli, savas pilnvaras vai pārsniedzot tās, iegūtu nepelnītu labumu sev vai radiniekiem;
	4. interešu konflikts – situācija, kurā darbiniekam, pildot sava amata pienākumus, jāpieņem lēmums vai jāpiedalās lēmuma pieņemšanā, vai jāveic citas ar savu amatu saistītas darbības, kas ietekmē vai var ietekmēt darbinieka, tā radinieku un darījumu partneru personiskās vai mantiskās intereses;
	5. koruptīvas darbības – darbības, kas saistītas ar materiālu vērtību, mantiska vai citāda rakstura labumu, pieprasīšanu vai pieņemšanu, lai tiktu pieņemts trešās personas interesēm atbilstošs lēmums, kas nelabvēlīgi ietekmētu Sabiedrības darbību un reputāciju;
	6. korupcijas novēršana – darbības, kas vērstas uz koruptīvas rīcības iespēju sašaurināšanu, pilnveidojot un aktualizējot normatīvos aktus, procedūras, kā arī nodrošinot atbilstošu uzraudzību un kontroli un veicinot amatpersonu un darbinieku godprātīgu attieksmi pret darba pienākumiem, tādējādi samazinot korupcijas riska līmeni vai izskaužot8 korupcijas rašanās iespēju nākotnē;
	7. risks – ārēju un iekšēju faktoru kopa, kas var ietekmēt, kavēt vai mainīt Sabiedrības darbību;
	8. risku analīze – risku identificēšana, apzināšana, novērtēšana un prioritāšu noteikšana, tos sadalot augsta, vidēja vai zema līmeņa riskos;
	9. risku vadība – vadības process, kas novērš riska iestāšanos, mazina riska faktoru iestāšanās varbūtību, bet riska iestāšanās gadījumā novērš vai mazina riska ietekmi uz Sabiedrības darbību. Sabiedrībā tas ir iedibinātu pasākumu kopums (riska faktoru noteikšana kontrole un atbilstošu darbību veikšana), lai pasargātu Sabiedrību vai tās darbinieku no iespējama kaitējuma;
	10. korupcijas risks – varbūtība, ka kāds no darbiniekiem noteiktu pilnvaru ietvaros, ar nodomu vai bez nodoma rīkosies savu vai citas personas materiālo interešu labā, gūstot sev vai citiem nepienākošos labumus, nodarot kaitējumu Sabiedrībai;
	11. pretkorupcijas pasākumi – pasākumu kopums, kuru mērķis ir novērst korupcijas rašanās iespēju Sabiedrībā;
	12. radinieks – tēvs, māte, vecāmāte, vecaistēvs, bērns, mazbērns, adoptētais, adoptētājs, brālis, māsa, pusmāsa, pusbrālis, laulātais.
5. Politika izstrādāta, ievērojot Publiskas personas kapitāla daļu un kapitālsabiedrību pārvaldības likumu, likumu par “Par interešu konflikta novēršanu valsts amatpersonu darbībā”, Ministru kabineta 2017. gada 17. oktobra noteikumus Nr. 630 “Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā”, Tukuma novada domes 2022. gada 27. aprīļa noteikumus Nr.19
Tukuma novada pašvaldības kapitālsabiedrību un kapitāla daļu pārvaldības kārtība”.

**II. Politikas īstenošanas pamatprincipi**

1. Sabiedrība īsteno Politiku saskaņā ar tai saistošo normatīvo aktu prasībām, lai nodrošinātu korupcijas un interešu konflikta riska savlaicīgu identificēšanu, novēršanu, kontroles pasākumu īstenošanu un uzraudzību.
2. Interešu konflikta un korupcijas riska novēršanu reglamentē ārējie normatīvie akti un izstrādāti Sabiedrības iekšējie normatīvie dokumenti, par kuriem darbinieks ir informēts. Tādējādi tiek garantēti atklāti, tiesiski un caurspīdīgi interešu konflikta un korupcijas riska novēršanas sistēmas nodrošināšanas nosacījumi.
3. Sabiedrība savā darbībā nepieļauj korupciju un interešu konflikta situācijas, kā arī sagaida līdzvērtīgu attieksmi un uzvedību no saviem darbiniekiem, klientiem un sadarbības partneriem. Sabiedrība nodrošina, ka ikviens tās darbinieks ir informēts par interešu konflikta un korupcijas risku novēršanas kārtību, ko darbinieks apliecina ar parakstu.
4. Sabiedrība neveic darījumus ar tās amatpersonām, izņemot darījumus, kas izriet no pilnvarojuma līguma vai darba līguma.
5. Sabiedrība veic saistošo pušu un ar tām saistīto darījumu uzskaiti un publisko informāciju par veiktajiem darījumiem tās finanšu pārskatos.
6. Sabiedrība īsteno lietderīgu un efektīvu Sabiedrības autotransporta izmantošanas kārtību un kontroles mehānismu.

**III. Interešu konflikta un korupcijas risku novēršana**

1. Sabiedrības interešu konfliktu un korupcijas risku novēršanas sistēma ietver šādus pasākumus:
	1. korupcijas un interešu konflikta risku identificēšana;
	2. Pretkorupcijas pasākuma plāna realizēšana un kontrole;
	3. korupcijas riskam pakļauto amatu identificēšana;
	4. darbinieka iesniegtās informācijas par korupcijas un interešu konflikta riskiem pieņemšanas, izskatīšanas kārtība un anonimitātes/aizsardzības nodrošināšana;
	5. interešu konflikta un korupcijas risku novēršanas preventīvie pasākumi, atbalsta funkcija un apmācība.
2. Valde un darbinieki ievēro Sabiedrības normatīvajos aktos noteikto un rīkojas tikai un vienīgi Sabiedrības interesēs.
3. Darbinieki, kuri ir amatpersonas, savā darbībā ievēro likumā par “Par interešu konflikta novēršanu valsts amatpersonu darbībā” noteiktās prasības.
4. Valde un darbinieki, kuri ir amatpersonas, lēmumus pieņem tikai Sabiedrības interesēs.
5. Darbiniekiem ir pienākums informēt valdi par interešu konflikta riskiem, jebkādām koruptīvām darbībām.
6. Lai novērstu interešu konflikta iespējamību, Sabiedrības darbinieki ievēro ārējos un Sabiedrības iekšējos normatīvos aktos noteikto, tajā skaitā šo Politiku.
7. Interešu konflikta un korupcijas risku novēršanas pasākumi ir lietderīgi, efektīvi un sasniegti, ja:
	1. pārskata periodā noteiktie risku novēršanas pasākumi uz vērtēšanas laiku ir izpildīti;
	2. pasākumu īstenošanā izmantots mazs resursu apjoms.

**IV. Atbildība un pienākumi**

1. Valde:
	1. stājoties amatpersonas statusā, iesniedz atbilstošu apliecinājumu par interešu konfliktu un sodāmības neesamību Sabiedrības kapitāla daļu turētāja pārstāvim;
	2. nekavējoties paziņo Sabiedrības kapitāla daļu turētāja pārstāvim, ja valdes locekļa lēmuma pieņemšanā ir interešu konflikta risks un ir jāatsakās no lēmuma pieņemšanas vai dalības lēmuma pieņemšanā;
	3. atbild par korupcijas risku un interešu konflikta novēršanas pasākumu īstenošanu Sabiedrībā kopumā;
	4. uzrauga politikas īstenošanu Sabiedrībā;
	5. izvērtē Sabiedrībā identificētos iespējamos korupcijas un interešu konfliktu rašanās riskus;
	6. nosaka iekšējās kontroles sistēmas izveidi atbilstoši:

19.6.1. ārējiem un Sabiedrības iekšējiem normatīvajiem aktiem;

19.6.2. Sabiedrības pamatdarbībai un stratēģijai;

* 1. nodrošina korupcijas un interešu konflikta novēršanas iekšējās kontroles sistēmas uzturēšanu;
	2. izvērtē un nosaka īstenojamus pasākumus korupcijas risku un interešu konfliktu novēršanai, risina ar korupcijas riskiem un interešu konfliktiem saistītus jautājumus Sabiedrībā;
	3. izvērtē un apstiprina Sabiedrības pretkorupcijas pasākumu plānu un pretkorupcijas pasākumu plāna izpildi;
	4. apstiprina Sabiedrības struktūrvienību funkciju, uzdevumu un amata risku vērtējumu;
	5. ietver Sabiedrības gada pārskatā informāciju par Sabiedrības pretkorupcijas pasākumu realizācijas plāna izpildi;
	6. nodrošina, lai darbinieka amata pienākumi un pilnvaras būtu noteiktas atbilstoši amata funkcijām un uzdevumiem;
	7. nodrošina amatu savienošanas atļauju izsniegšanu un pārskatīšanu atbilstoši ētikas normām, tiesiskajiem aspektiem, faktiskajiem apstākļiem un Sabiedrības iekšējiem normatīvajiem aktiem;
	8. iesaistās un veic politikā noteikto pasākumu un procedūru efektivitātes uzraudzību.
1. Darbinieks:
	1. stājoties amatpersonas statusā, iesniedz atbilstošu apliecinājumu par interešu konfliktu un sodāmības neesamību Sabiedrības atbildīgajam darbiniekam par personālu;
	2. atbild par ārējos un Sabiedrības iekšējos normatīvajos aktos un politikā noteikto pienākumu un principu ievērošanu darba pienākumu izpildes procesā;
	3. ziņo par apstākļiem, kas, viņaprāt, var radīt interešu konfliktu attiecībā uz viņa pienākumu izpildi.
2. Valde nodrošina Sabiedrības iekšējās kontroles sistēmas pasākumus. Pasākumu plānu un saistītos iekšējos normatīvos aktus izstrādā valdes noteikts darbinieks, sadarbojoties ar visām struktūrvienībām.
3. Sabiedrības valde nosaka atbildīgo darbinieku par iekšējās kontroles sistēmas izveidi.
4. Atbildīgais darbinieks:
	1. apzina iespējamos korupcijas riskus, kuriem iestājoties var tikt ietekmēta Sabiedrības mērķu sasniegšana, uzdevumu izpilde, reputācija vai radīts cita veida kaitējums;
	2. sagatavo nepieciešamos iekšējos normatīvos dokumentus, kas regulē interešu konflikta un korupcijas risku novēršanas pasākumus;
	3. izstrādā korupcijas pasākumu plānu, izvērtē korupcijas riskam pakļautos amatus, izstrādā iekšējos normatīvos dokumentus, kas regulē darbinieku rīcību pildot amata pienākumus.

**V. Iekšējās kontroles sistēma**

1. Iekšējās kontroles sistēmas galvenie elementi:
	1. izveidot kontroles vidi, kas nepieļauj vai mazina likumā “Par interešu konflikta novēršanu valsts amatpersonu darbībā” noteikto normu pārkāpumus un koruptīvas darbības;
	2. apzināt iespējamos korupcijas riskus, kuriem iestājoties, var tikt ietekmēta Sabiedrības noteikto mērķu un uzdevumu izpilde vai var rasties cita veida kaitējums, piemēram, tiek grauta Sabiedrības reputācija, radīti finanšu zaudējumi, radīta negatīva attieksme pret Sabiedrību un darbiniekiem u.c.;
	3. ieviest pasākumus korupcijas risku identificēšanai, novēršanai vai rašanās iespēju mazināšanai;
	4. pārskatīt identificētos korupcijas riskus un izvērtēt pasākumu efektivitāti un lietderību šo risku novēršanai vai mazināšanai;
	5. veikt korupcijas risku novēršanas vai mazināšanas pasākumu izpildes uzraudzību.
2. Iekšējās kontroles pasākumu ieviešana un to kontrole veicina:
	1. darba organizēšanas procesu pārskatāmības principa jeb “četru acu” principa ievērošanu;
	2. materiālo un finanšu resursu uzskati un kontroli atbilstoši ārējo un Sabiedrības iekšējo normatīvo aktu prasībām;
	3. fizisku personu datu aizsardzību, drošību un to uzraudzību, darbinieku apmācību fizisku personu datu aizsardzības jomā.
3. Korupcijas un interešu konflikta iespējama riska identificēšana, novērtēšana un analīze tiek veikta atbilstoši ārējos un Sabiedrības iekšējos normatīvajos aktos noteiktajam, t.sk., veicot korupcijas riskam pakļauto funkciju un uzdevumu novērtējumu un apzinot korupcijas riskam pakļautos amatus un risku līmeni, apzinot un nosakot pasākumus risku mazināšanai un novēršanai.
4. Sabiedrības telpās ir izvietoti plakāti un stends ar norādi, kur ziņot iespējama korupcijas incidenta gadījumā.
5. Sabiedrības darbinieku informēšana korupcijas risku novēršanas un interešu konfliktu jautājumos tiek īstenota ikgadējās un sākotnējās (uzsākot darba tiesiskās attiecības) apmācībās, informācija par veiktajiem pretkorupcijas pasākumiem attiecīgajā kalendāra gadā pieejama Sabiedrības mājaslapā.
6. Darbinieki papildu informāciju korupcijas risku novēršanas un interešu konfliktu jautājumos var iegūt Korupcijas novēršanas un apkarošanas biroja tīmekļa vietnē.

**VI. Noslēguma jautājumi**

1. Pretkorupcijas pasākumu plāns izstrādāts pieciem gadiem. Pretkorupcijas pasākumu plānu apstiprina valde.
2. Politiku apstiprina ar dalībnieku sapulces lēmumu.
3. Politika tiek pārskatīta pēc nepieciešamības.
4. Politika stājas spēkā no apstiprināšanas brīža.
5. Politika pēc apstiprināšanas tiek publicēta Sabiedrības tīmekļa vietnē.

Valdes loceklis G. Kūla

Dokuments parakstīts elektroniski ar drošu elektronisku parakstu un satur laika zīmogu.